Exqrch/javanese-Komodo-pixelgpt huggingface dataset:
Déning James Hansen, dhèwèké diarani minangka "bos karbon ireng".
Arthur Neu Arthur Alan Neu (lair 9 Fèbruari 1933 – 2 Januari 2015) iku pangacara lan pulitikus Amérikah Sarékat
Dhèwèké saka Parté Républikan
Arthur Neu uga tau njabat dadi Lètnan Gubernur Iowa sing kaping 40 saka taun 1973 nganti 1979
Dhèwèké lulu S1 minangka SH saka Universitas Northwestern
Banjur dhèwèké dadi pangacara ing Iowa
Banjur dhèwèké dadi wali kutha ing Carroll
Sawisé iku mabekti ing Sénat Praja Iowa saka taun 1967 nganti 1973 lan minangka Lètnan Gubernur Iowa sangisoré Robert D
Dhèwèké diganti déning Terry Branstad in taun 1979 sing bakal dai Gubernur Iowa ing tembé
Arthur Neu tilar donya ing Griya Sakit ing Des Moines, Iowa nalika umuré 81 taun ing tanggal 2 Januari 2015 déning lelara radhang paru-paru.
Günter Schabowski Günter Schabowski (lair 4 Januari 1929 – surut 1 November 2015, nalika surut umuré 86 taun) iku pulitikus Jerman Wétan
Dhèwèké anggota Parté Sosialis Manunggal Jerman (SED), parté sing gedhé dhéwé sajeroning sajarah Jerman Wétan
Schwabowski dadi misuwur amarga dhèwèké sing mbiwara manawa Témbok Berlin dibuka ing tanggal 9 November 1989 ing télévisi
Pidatoné kala iku sajatiné rada kléru
Nanging wong-wong dadi padha antusias lan padha marani Jerman Kulon.
Kali Golan-Mirah Kali Golan-Mirah ya iku kali kang dumunung ana ing Kacamatan Sukareja, Panaraga
Kali iki nyelenèh dhéwé ketimbang liyané
Banyu kang ana ing kali iki ora bisa manunggal kaya banyu lan lenga
Sawangané kaya ana wates dawa sing nendhagi ilèn-ilèn saka désa Golan lan Mirah
Fenoména iku wis suwé kedadéan awit sumpahé Ki Hanggalana menyang Ki Ageng Mirah.
Candhi Bacem Candhi Bacem ya iku sawijing candhi sing manggon ana ing Dhusun Cungkup, Bacem, Sutajayan, Blitar, Jawa Wétan
Candhi sing digawé saka bata iki kabèhé ana loro, ya iku Candhi Bacem I sing dhuwuré 109 cm, dawané 310 cm, lan ambané 300 cm, lan Candhi Bacem II kang dhuwuré 110 cm, dawané 540 cm, lan ambané 500 cm
Wangunaning candhi iki wis ora wujud, mung kari ana tatanan bata ing pondhasiné waè
Déné, awak lan payoné candhi wis ora ana wujudé
Candhi iki uga duwèni undhak-undhakan sing dumadi saka watu andhèsit sing manggon ana ing sisih loré candhi.
Situs Gembirawati Situs Gembirawati ya iku salah sawijiné situs Mataram Islam ing tlatah Dhusun Watugajah, Girijati, Panggang, Gunungkidul, Daerah Istimewa Yogyakarta
Wangunan iki diarani déning wong-wong kana minangka jugrugan candhi
Sajatiné wangunan iki wujudé dudu candhi, nanging awujud pasanggrahan saka mangsa Mataram Islam
Amarga sèjarah iku, jèneng komplèks wangunan iki diarani Situs Gembirawati.
Sudjarwadi, M.Eng.,Ph.D.(lair ing Klatèn, 13 Maret 1947; umur 68 taun) ya iku salah sawijing tilas Rektor Universitas Gadjah Mada (UGM) wektu 2007-2012
Sudjarwadi nggantèni Rektor UGM sadurungé ya iku Prof
Sadurungé dadi Rektor UGM dhèwèké tau njabat dadi Wakil Rektor Senior I UGM lan Dekan Fakultas Teknik UGM
Di itung saka tanggal 28 Mèi 2012 diganti déning Prof
kang sadurungé njabat dadi Dekan Fakultas Ilmu Sosial dan Pulitik UGM.Dhéwéke uga dadi juru Teknik Sumber Daya Banyu
Dhéwéke kondhang dadi pimpinan kang mesthi ngutamaakè kapinteran kolèktif
Dhèwèké duwèni sesanti siji wong iku ora bisa apa-apa nanging yèn bebarengan bakal dadi kuwat.Dhèwèké uga dadi salah sawijing pelopor pangrembakan UGM dadi Universitas Riset kanthi undhakan Internasional/ World Class Riset University-WCRU.
Laki-laki Pemanggul Goni Laki-laki Pemanggul Goni iku judhul buku Cerkak Pilian Kompas taun 2012
Buku iki, isiné babagan cerkak sing ditulis déning 19 pangarang Indonesia.
Ning buku iki, cerkak sing judhulé Laki-laki Pemanggul Goni kaanggit déning Budi Dharma dadi cerkak paling apik
Saliyané cerkak saka anggiting Budi Dharma, isih ana cerkak-cerkak sing dianggit pangarang pangarang liyané
Kaya ta jeneng Agus Noor,Seno Gumira Ajidarma,Arswendo Atmowiloto, kan wes masyur babagan nulis cerkak, karyané padha kaamot ning buku iki.
Kurt Kuch Kurt Michael Kuch (lair ing Oberwart, Burgenland, 10 Agustus 1972 - surut ing Graz, 3 Januari 2015, nalika surut umuré 42 taun), iku wartawan Ostenrik
Kurt Kuch wis suwé nandhang kanker paru-paru
Lelara iki sing marai olèhé tilar donya.
Viktor Prudnikov Viktor Prudnikov (Ruslan Прудников, Виктор Алексеевич, lair ing Rostov-na-Donu, 4 Februari 1939 - surut 3 Januari 2015, nalika surut umuré 75 taun), iku sawijining Jèndral Ruslan
Dhèwèké tau njabar dadi Panglima Agung Angkatan Udara Ruslan (1991–1997).
Denny Sakrie Denny Sakrie (lair ing Ambon, Maluku, 14 Juli 1963 – surut ing Tangerang Selatan, Banten, 3 Januari 2015, nalika surut umuré 51 taun), iku sawijining kritikus musik Indonésia lan panyiar radio
Denny Sakrie miwiwti karier minangka penulis awit esih sekolah SMP, kanti ngirim tulisan ing "Pedoman Rakyat" kang terbit ing Makassar, Sulawesi Kidul
Saliyané kuwi, tulisan-tulisané uga kapajang ana ing kalawarta "Hai, Variasi, Vista, Mode, Gadis, koran Sinar Harapan, Suara Pembaruan" lan "Republika"
Minangka kritikus musik, Denny Sakrie kerep dijaluki pamikirane babagan indhustri musik Indonesia
Sadurungé séda, Deny Sakri didhapuk dadi kontributor kanggo kalawarta "Tempo, Rolling Stone Indonesia", lan koran "Kompas"
Dhèwèké uga duwé kiprah minangka penyiar radio, gisi suara pariwara radio lan televisi, pranata adicara, nulis naskah adicara televisi, lan quiz, uga naté dadi anggotane grup musik
Nanging, Deny kondhang minangka kritikus musik
Denny Sakrie nandhang lelara jantung
Ing surya 3 Januari 2015, dhèwèké kena serangan jantung lan ora bisa katulungan.
Jamal Uddin Ahmad Jamal Uddin Ahmad (lair +/- 1929 - surut 3 Januari 2015, nalika tilar donya umuré 85 taun), iku sawijining pulitikus Bangladèsh, Wakil Mahamantri (1977–1982)
Dhèwèké olèh gelar magister dagang saka Univèrsitas Dhaka ing taun 1954.
Jouko Törmänen Jouko Sihveri Törmänen (lair 10 April 1954 - surut 3 Januari 2015, nalika tilar donya umuré 60 taun), iku juru main ski lumpat Finlan
Dhèwèké iku dadi jawara nalika Olimpiade Mangsa Atis ing taun 1980.
Terence Ranger Terence Ranger (lair 29 November 1929 - surut 3 Januari 2015, nalika tilar donya umuré 85 taun), iku sajarawan Britania Raya
Dhèwèké spésialisasiné prakara Afrika, lan mligi sajarah Zimbabwé
Karyané prakara sajarah modèrn Zimbabwé, saka taun 1960-an nganti saiki
Willy Ovesen Willy Ovesen (lair Sørreisa, Norwégia, 1 Juni 1924 - surut 3 Januari 2015, nalika tilar donya umuré 90 taun), iku sawijining pagawé negeri Norwégia
Dhèwèké tau dadi dirèktur Dinas Pajak Norwégia (1982-1994).
Bernice Madigan Bernice Madigan (lair 24 Juli 1899 - surut 3 Januari 2015, nalika tilar donya umuré 115 taun), iku "supercentenarian" Amérika Sarékat, lan wong tuwa dhéwé sadonya kaping lima
Bernice iku panyokong Parté Républikan Amérika Sarékat
Dhèwèké nganggep manawa Dwight
Eisenhower lan Ronald Reagan iku présidèn sing apik dhéwé sajeroning sajarah AS.
Olga Knyazeva Olga Nikolayevna Knyazeva (Ruslan Ольга Николаевна Князева, lair 9 Agustus 1954 - surut 3 Januari 2015, nalika tilar donya umuré 60 taun), iku juru main anggar Uni Sovyèt
Dhèwèké tau dadi jawara Olimpiade 1976.
Rueben Philip Job Rueben Philip Job (lair 7 Fèbruari 1928-surut 3 Januari 2015, nalika tilar donya umuré 86 taun), iku rohaniawan Gréja Métodis Manunggal Amérika ("American United Methodist Church")
Dhèwèké iku njabat dadi Biskop Tlatah Épiskopal Iowa (1984–1992).
Maher Hathout Maher Hathout (lair 1 Januari 1936 - surut 3 Januari 2015), nalika tilar donya umuré 79 taun, iku sawijining pamimpin Muslim Amérikah Sarékat kalairan Mesir
Panjenengané kaanggep minangka Bapa Jatidir Muslim Amérika
wis suwé nandhang lelara kanker
Panjenengané banjur séda ing tanggal 3 Januari 2015 déning lelara iki.
Paulinus Costa Paulinus Costa (lair 19 Oktober 1936-surut 3 Januari 2015, nalika tilar donya umuré 78 taun), iku sawijining rohaniawan Katulik Roma Bangladèsh
Panjenengané tau njabat dadi Biskop Agung Dhaka (2005–2011)
Paulinus Costa kena serangan jantung lan banjur séda ing tanggal 3 Januari 2015.
Bryan Caldwell Bryan Caldwell (lair 6 Mei 1960 - surut 3 Januari 2015, nalika tilar donya umuré 54 taun), iku juru main bal-balan gagrag Amérika (Houston Oilers)
Posisiné ya iku bèg
Bryan Caldwell iku tilar donya amarga olèhé nandhang lelara "Hodgkin's lymphoma".
Edward Brooke Edward Brooke (lair 26 Oktober 1919 - surut 3 Januari 2015), nalika tilar donya umuré 95 taun, iku Pulitikus Amérikah Sarékat saka Parté Républikan
Dhèwèké sawijining sénator Massachusetts (1967–1979)
Saliyané iku Edward Brooke, ya iku sénator kulit ireng kapisan sing kapilih sajeroning sajarah AS.
Muath al-Kasasbeh Muath al-Kasasbeh (Arab: ‎ pocapan Levantis Kidul: [mʊˈʕaːð-, mʊˈʕaːz ˈsˤɑːfi ˈjuːsef el kaˈsaːsbe]; 29 Mèi 1988 – +/-3 Januari 2015, umuré 26 taun nalika dipatèni), juru anggegana Yordania
Montor maburé F 16 tiba ing tanggal 24 Dhésèmber 2014 lan Muath dicekel IS
Banjur dhèwèké kaobong urip-urip sajeroning kurungan.
Adunni Bankole Adunni Bankole (lair ing Maret 1959 - surut 3 Januari 2015, nalika surut umuré 55 taun) iku sawijining wanita pangusaha Nigéria
Adunni Bankole kena serangan jantung ing surya 3 Januari 2015
Kadadéan ngeres iki lumaksana sawatara jam sadurungé anaké wadon arep mantenan.
Daniel Albright Daniel Albright (lair ing Chicago, Illinois, 29 Oktober 1945 – 3 Januari 2015, nalika surut umuré 69 taun), iku sawijining tokoh akadèmis AS
Martin Anderson (ahli ékonomi) Martin Anderson (lair ing Lowell, Massachusetts, 5 Agustus 1936- surut 3 Januari 2015, nalika surut umuré 78), iku sawijining ahli ékonomi Amérika lan panaséhat pulitik
Dhèwèké omah-omah karo Annelise Graebner ing tanggal 25 September 1965.
Désa-désa Sajarah Shirakawa-gō lan Gokayama Désa-désa Sajarah Shirakawa-gō lan Gokayama iku salah siji Situs Warisan Donya UNESCO sing ana ing Jepang
Situs iki papané ana ing lembah kali Shogawa sing mili sadawaning wates Préfèktur Gifu lan Préfèktur Toyama ing tengahing Jepang
Shirakawa-gō (白川郷, "Dhaérah kuna Kali Putih") papané ana ing désa Shirakawa, Préfèktur Gifu, déné Gokayama (五箇山, "Limang Wukir") papané ana ing antaraning désa Kamitaira lan désa Taira ing Nanto, Préfèktur Toyama
Désa-désa iki moncèr lantaran gagrag wewangunaning omah-omahé nganggo gagrag sing diarani "gasshō-zukuri" (合掌造り)
Gagrag" gasshō-zukuri "utawa "wangun tangan-pandonga" iku dicirèni saka payoné sing saka damèn lan ndronjong kaya ta rong tangan sing lagi nyuwun donga
Wangunan iki misuwur awit kuwaté lan damènané sing kusus bisa nahan aboté salju nalika mangsa salju
Pomahan agagrag iki adaté magrong lan dumadi saka telung utawa patang tingkat sajeroning panyoné
Sajarahé, omah iki kanggo papan sing ndunungi wong satrah lan bisa kanggo manéka warna kridha
Wewengkon désa iki 96% isih wujud gunung alasan
Sadurungé wahana mesin lumebu désa iki, mung ana sawatara bana cilik sing sumebar sadawaning lempong kali sing bisa kanggo tetanèn lan pomahan
Tingkat ndhuwur omah "gasshō" racaké kanggo tetanèn sunga, déné lowahan sangisoring tingkat dhasar asring kanggo produksi sendawa, ya iku salah sawijining lakar kanggo nggawé obat mercon.
Pathol Pathol ya iku ulah raga gulat tradhisional Jawa sing moncèr ing wewengkon pasisir lor Rembang tekan Tuban
Kaya déné gulat liyané, pathol nandhingaké wong loro ana ing tengahing kalangan
Kalangan pathol racaké ana ing salumahé wedhi amarga pathol racaké dimainaké ana ing pasisir
Rong panyarta pathol mung nganggo kathok cekak utawa selendang sing ditalékaké menyang bangkèkan
Pagulat sing menang ya iku sing kasil mlumahaké lawané nganti gegeré ndhepok wedhi.
Jajangmyeon Jajangmyeon (atau jjajangmyeon) kalebu jinising olah-olahan Koréa ya iku mi saus pasta kacang kedhelé ireng
Jajangmyeon kena prabawa olahan kulinèr Tionghoa
Ing Tiongkok, olahan iki sinebut Zhajiangmian (炸醬麵)
Jajang iku saos gorèng, lan myeon iku mi
Jajangmyeon nggunakaké mi kandel kang digawé saka glepung gandum
Saos jajangmyeon digawé saka pasta kacang kedhelé ireng, sinebut "chunjang" (hangul: 춘장; hanja: 春醬) kang ditambahi brambang dirajang, zucchini lan daging utawa iwak-iwakan laut
Nalika ngolah saos racaké ditambahi cornstarch (salah sawijining pati kang digawé saka jagung) kang marai kenthel
Pasta kacang kedhelé (chunjang) digawé saka dhelé kang disangan
Mula, jajang tegesé saos kang digorèng, sanajan saos kang dimasak nganggo cara digodhog
Jajangmyeon duwé variasi liya kaya ganjajangmyeon (간자장면) utawa jajangmyeon kang saosé ora dicampur
Variasi liyané uga samseon jajangmyeon (삼선자장면) kang saosé nganggo campuran panganan laut contoné teripang, nus dan udang, nanging ora tau nggunakaké iwak laut
Nanging, "Samseon ganjajangmyeon"(삼선간자장면) komposisiné digawé saka mi nganggo saos kang isiné panganan laut nanging ora dicampur karo mi
Wong Koréa ora biyasa ngarani "myeon", nanging cendhaké waé kaya "jajang", "ganjajang", "samseon jajang" atau "samseon ganjajang"
Jinising panganan liya kang migunakaké saos jajang ya iku jajangbap kang digawé saka saos jajang kang dicampur karo sega
Biasané wong Koréa nyampur karo nasi goreng kang sinebut "bokeumbap"
Biasané, uga ana panganan tambahan jenengé "danmuji" (lobak cina)
"Jajangmyeon" sajatiné panganan tradhisional saka Tionghoa (wewengkon Beijing) sinebut zhajiangmian, nanging duwé rasa kang bédha saka jajangmyeon saka Koréa
Ing Beijing, jajangmyeon asli disajikaké nganggo saos kang manéka warna, migunakaké daging babi, ora kaya nalika ing Koréa kang migunakaké manéka warna bahan saka njero sagara
Jajangmyeon lan zhajiangmian uga duwé komposisi saos kang arep padha, nanging saos jajangmyeon luwih kenthel lan luwih ireng.
Tteokbokki Tteokbokki ya iku panganan Koréa kalebu tteok kang digawé saka glepung beras banjur dimasak nganggo bumbu gochujang kang rasané pedhes lan legi
Tteok kang dianggo wujudé lonjong
Panganan iki olah-olahan tradhisional kang akèh didol ning Pojangmacha
Kawitané, panganan iki asalé saka Masakan Kedhaton Dinasti Joseon kang dijenengi "gungjung tteokbokki"
Ing jaman iku, olah olahané wujud huintteok, diolah nganggo kecap asin, iwak sapi, "bagogari", cambahe kacang ijo, protoseli, jamur shiitake, wortel, lan bawang bombay
Rasané béda saka tteokbokki bumbu lombok kaya kang kawentar saiki
Saliyané iku, tteok kang biyasa dianggo dumadi saka 5 warna kang nglambangaké nagara Koréa: Abang, kuning, putih, Ireng, lan biru
Wewengkon Sindang-dong ing Seoul kawentar dadi papan kulinèr tteokbokki
Sabubaré Perang Koréa, kios cilik ana ing Sindang-dong kalebu kios kang ngwiwiti adol tteokbokki nganggo bumbu lombok
Tekan saiki, ing laladan Sindang-dong akèh wong ngedegaké kios tteokbokki.
Basa Melayu Mangkasar Basa Malayu Mangkasar utawa luwih kawèntar diarani Logat Mangkasar iku salah siji rupa basa Malayu sing éwoning basa Malayu Pasar
Sajarahé, basa iki basa sing dienggo ana ing palabuhan Kutha Mangkasar, Sulawesi Kidul lan sapréné isih kanggo
Cacahé panyatur basa iki ngancik 1.889.000 wong dhèk taun 2000
Panyaturé diwatara terus mundhak ngancik udakara 3.500.000 wong.
Pring sedhapur Pring sedhapur ya iku panganan sing digawé saka glepung ketan di campur santen, diwangun tumpeng cilik-cilik kaya gunung
Ing pucukè tumpeng diwènèhi bunderan cilik-cilik warna-warna sing digawé saka glepung beras
Banjur diwadahi piring sing diwènèhi bantalan godhong gedhang.
Suku Batak Angkola Angkola ya iku salah sawijiné etnik ing Tapanuli Kidul, Sumatera Lor kang ana ing Wilayah Batak Jeneng Angkola asalé saka jeneng kali, ya iku batang Angkola (batang: kali) kang dijenengi sawijining pangwasa ya iku Rajendra Kola (angkola /yang dipertuan kola), lumantar Padang Lawas, lan candhaké duwé kwasa ing kana
Ing sisih kidul "batang angkola" dijenengi "Angkola Jae" (hilir) lan ing sisih lor kali batang angkola dijenengi "Angkola julu" (hulu)
Suku Batak Angkola duwé paham kekerabatan patrilineal
Sajeroning sistem patrilineal, wong Angkola duwé marga
Ing Angkola mung dikenal sapérangan marga, ing antarané Siregar, Harahap, Hasibuan, Rambe, Daulay, Tanjung, Ritonga, lan Hutasuhut
Wong Batak Angkola duwé pepacuh kawin samarga.
(lair 22 November 1922 - surut ing Seattle, AS, 8 Januari 2015), nalika tilar donya umuré 92 taun), iku sawijining pangusaha Amérika, produsèn montor mabur Boeing
Dhèwèké iku putrané sang pelopor pamaburan William Edward Boeing
Boeing ninggal bojo kapindhoné June lan didhisiki déning bapakné lan sadulur-sadulur lanang separoné: Nathaniel Paschall III (1912–1979) sing nyambut gawé minangka èksèkutif McDonnell-Douglas lan Cranston Paschall (1916–1994)
Saliyané iku dhèwèké didhisiki déning anaké lanang William Boeing III (1953-December 2013) lan bojoné sing kapisan, Marcella Cech, sing tilar donya ing taun 1990.
Pamacan Hikayat Amir Hamzah Pamacan Hikayat Amir Hamzah ya iku gènre sastra tutur sing mbiyèn ana ing wewengkon Kabupatèn Solok
Tradhisi pamacan iki isih ana nganti taun 1950 lan mbiyèn adaté digelar nalika surya 9 Rabiul awal, sadurungé pèngetan Maulid Nabi, ing langgar-langgar.
Kkakdugi Ggakdugi iku kimchi kang digawé saka lobak (daikon) (hangul: 무, "mu"), dikethok kothak-kothak
Kaya déné kimchi sawi putih, ggakdugi kalebu salah siji jinising banchan kang kawentar
Lobak diwènèhi bumbu campuran kaya ta uyah, bubuk lombok, loncang, lan jaé
Bar iku lobak disimpen ning jerone guci gedhé (sinebut "jangdok" utawa "onggi")
Suwéné disimpen ana rong minggu ing papan panggon fermentasiné adem lan garing
Ggakdugi disuguhaké yèn lobaké isih garing
Yèn kesuwèn anggoné nyimpen, lobak bakal dadi kalumen
Salah siji jinising ggakdugi digawé nganggo imbuhan saewoo jeot lan tiram
Panganan iki racaké digawé ing mangsa Seollal (Tahun Baru Koréa) kang kalebu olahan khas Jeju lan kutha Seoul.
Ramyeon Ramyeon utawa Ramyun ya iku olahan mi duduh ala Koréa
Mi ramyeon bisa digawé saka mi basah utawa mi instan
Ana akèh merek ramyeon instan sing saliyané dikonsumsi wong wong Koréa Kidul, uga ana sing diekspor ning manca kaya ning Tiongkok, Hong Kong, Makau, Jepang, lan Indonesia
Ramyeon Koréa lumrahé rasané rada pedhes
Di Koréa Kidul, merek sing paling kawentar ya iku Shin Ramyun.
Antropologi forènsik Antropologi forénsik ya iku cawang antropologi biologi sing nlatèni rupa-rupa biologi lan budaya manusa sajeroning jangka wektu lan panggon, uga nlatèni larah-larahé, mékanismené, lan tundhoné rupa-rupa iku
Antropologi forénsik duwé dhasar ostéologi lan anatomi manungsa sing ditrapaken ning idhéntifikasi individu tumrap dhata cacah sirah sing diginau sajeroning antropologi biologi
Antropologi forénsik pigunané mbantoni juru panylidik lan aparat hukum kanggo ngidhéntifikasi temon wujud balung manusa kang durung diweruhi..
Antropologi tèknik Antropologi tèknik ya iku cawang èlmu antropologi kanggo nylarasaké pawakan manungsa tumrap kukubané
Èlmu antropologi tèknik iki mbiyantu panggawéan piranti kanggo kaprelon manungsa tumrap kapénaké
Obah-obahing manungsa ya iku ngadeg, lungguh, lan mapan iku telung obah dhasar manungsa sing paling utama ing antropologi tèknik.
Jonathan Putra Jonathan Putra (lair ing Middlesborough, Inggris, 12 September 1982) iku aktor, vidéo DJ, pambiwara lan modèl Malaysia
Dhèwèké dadi pambiwara ing Channel V, sawijining stasiun télévisi darbèné 21st Century Fox
Jonathan Putra iku blasteran China-India-Melayu.
Cuk Cuk utawa cukulélé' iku piranti musik turunan saka ukulélé sing dipigunakaké ana ing kroncong
Kaya déné ukulélé, cuk nganggo patang (4) senar
Ukuran cuk padha karo ukulélé jinis soprano
Bédané, setèmané diselarasaké karo kroncong
Ing kroncong, cuk dipetik niru swara siter
Cuk lumrahé diunèkaké bebarengan karo cak lan sèlo
Cuk dipetik kanthi cara "rasgueado" kaya déné sing asring dipigunakaké ing gitaran flamènko.
Cak Cak ya iku jinis piranti musik petik sing lumrahé ing musik kroncong
Cak iku turunan saka ukulélé kanthi senar 3 (telu)
Cak lumrahé digunakaké bebrangen karo cuk
Ana kalané, cak nganggo senar papat kanthi senar nomer telu lan papat disetèl padha lan dipasang cedhak kaya déné ing siter
Ing kroncong, swara cak dadi selingan isèn-isèn swara cuk.
(biasa disingkat Qəbələ FK), ya iku sawijining klub bal-balan utawa bal-balan Azerbaijan kang manggon ana ing Gabala.
Ensiklopedi Nasional Indonesia Ensiklopedi Nasional Indonésia iku sawiji bauwarna utawa ènsiklopedhi abasa Indonésia sing terbit kapisan nalika taun 1980
Sajeroning cithakan taun 2004, bauwarna iki dumadi saka 27.698 isèn artikel lan 5.207.200 tembung sing digawé déning 400 pangurun ("kontributor")
Agama, agrikultur, antropologi, astronomi, arkèologi, biografi, biologi, bisnis lan indhustri, botani, ékologi, ékonomi, pandlajahan njaba akasa, filosofi, fisika, flora lan fauna, géografi, géologi, gayutan internasional, ukum, kabudayan, kasastran, kasegaran, kimia, komunikasi, komputer, lingkungan, manungsa lan tuwuh-kembangé, matematika, mesin, tamba lan kawarasan, ulah raga lan dolanan, pariwisata, pandhidhikan, pamrèntahan, pulitik, psikologi, olah lan kulawarga, seni lan arsitèktur, téater, sajarah, kajian kutha, sosiologi, lemah lan manungsa,
kajian kutha, sosiologi, lemah lan manungsa, tèhnologi, lsp
Bauwarna iki kaimpun saka 18 Jilid kaya mangkéné:
Jembatan Merah (lagu) Jembatan Merah iku sawijining lagu kroncong anggitan Gesang kang nyritakaké Jembatan Merah lan katresnan ing jaman perang
Lagu iki diripta nalika jaman Jepang, ing taun 1943.
Lagu iki ora nganggo paugeran kroncong, nanging digawé prasaja lan lumrahé mung nganggo rong (2) "chord"
Tembang iki digawé nalika Gesang ngulandara ing Surabaya lan ngrejani Orkes Bintang Surabaya kang dibawahi Fritz Young
Fritz njaluk supaya Gesang gawé lagu kang ana sesambungané karo Jembatan Merah (wot abang)
Gesang bingung amarga ora cundhuk karo jenengé
Nalika iku, kreteg iku ora abang
Sawisé dadi, tembang iki banjur dipéntasaké ing Malang
Gesang dadi lakon kanthi carita katresnan kang kandhas
Tonil (sandiwara kanthi lelagon) "Jembatan Merah" dadi misuwur, sesandhingan karo tonil "Bengawan Sala"
Saliyané dadi kawentar amarga drama, Jembatan Merah uga kaangkat dadi carita filem déning Fred Young (1950) lan Asrul Sani (1973)
Kreteg merah sungguh gagah berpagar gedung indah Sepanjang hari yang melintasi silih berganti Mengenang susah hati patah ingat jaman berpisah Kekasih pergi sehingga kini belum kembali Biar kreteg merah andainya patah aku pun bersumpah Akan kunanti dia di sini bertemu lagi
Jayakatwang Jayakatwang iku bupati Gelang-Gelang sing kraman marang Singhasari ing taun 1292
Dhèwèké banjur ngedegaké manèh Krajan Kadiri, nanging mung bisa ngadeg nganti 1293
Jayakatwang uga mau kanthi sesebutan liya, ya iku Jayakatong, Aji Katong, utawa Jayakatyeng
ing pawarta Cina, dhèwèké karan Ha-ji-angka tang
"Nagarakretagama" lan "Kidung Harsawijaya" nyebut Jayakatwang iku isih keturunan Kertajaya, raja pungkasan Kadiri
Kacarita ing taun 1222, Ken Arok ngasoraké Kertajaya
Wiwit prastawa iku, Kadiri lumebu wewengkon Singhasari
Bupatiné Jayasabha, putra Kertajaya
Taun 1258 Jayasabha diganti putrané, ya iku Sastrajaya
Ing taun 1271 Sastrajaya diganti putrané, ya iku Jayakatwang
Ana pangiran yèn Sastrajaya dhaup karo sadulur waon Wisnuwardhana amarga ing prasasti Mula Malurung, Jayakatwang mau "keponakan" Seminingrat (jeneng liyané Wisnuwardhana)
Prasasti iku uga ngandharaké yèn garwa Jayakatwang iku Turukbali putri Seminingrat
Seka prasasti Kudhadhu mau Jayakatwang nduwé putra Ardharaja, sing dadi mantu Kertanagara
Dadi Jayakatwang lan Kertanagara iku pernah sepupu, ipé, lan uga bésan
Ing Babad Arya Kanuruhan, Jayakatwang mau putrané Dhandhanggendhis
Déné, Dhandhanggendhis iku putra saka Jayabaya
Basa Tolaki Basa Tolaki yaiku salah siji basa sing dicaturaké ing tlatah pagunungan Mékongga, Sulawesi Kidul-Wétan, Indonésia
Basa iki déning A.C
Kruyt digolongaké sajeroning kulawarga basa Bungku-Tolaki, déné déning J
Esser digolongaké sajeroning kulawarga basa Bungku bareng basa liyané kaya ta basa Maputé, Landawé, Moronéné, lan Laiwui
Basa Tolaki iki nduwéni telung unggah-ungguh basa, yaiku basa golongan ningrat ("tuluri anakia"), basa golongan madya ("tulura lolo"), lan basa golongan batur tukon ("tulura ata")
Basa Tolaki nduwéni sawatara dhialèk, yaiku: Miturut Edwards, dhialèk Mèkongga yaiku dhialèk sing diajèni (duwé prèstise)
Dhialèk Mèkongga iki dicirèni minangka "basa alus", déné dhialèk Konawé dicirèni minangka "basa kasar"
Panyatur basa Tolaki adaté ngarani warna-warna dhialèk sing ora lumrah kanggo dhèwèké minangka dhialèk Mékongga, kalebu basa sing dienggo sajeroning upacara adat
Guwa Kiskéndo Guwa Kiskendo kadunung ing désa Trayu, Kacamatan Singorojo, Kabupatèn Kendhal provinsi Jawa Tengah, Indonésia